CELEX: 62010CA0265
Language: sl
Date: 2011-05-05 00:00:00
Title: Zadeva C-265/10: Sodba Sodišča (osmi senat) z dne 5. maja 2011 – Evropska komisija proti Kraljevini Belgiji (Neizpolnitev obveznosti države — Uredba (ES) št. 1907/2006 — Kemikalije — Registracija, evalvacija in avtorizacijia teh kemikalij in njihovo omejevanje — Uredba REACH — Člen 126 — Kazenske sankcije za kršitev določb Uredbe REACH — Neprenos v predpisanem roku)

25.6.2011   
            
            
               SL
            
            
               Uradni list Evropske unije
            
            
               C 186/8
            
         Sodba Sodišča (osmi senat) z dne 5. maja 2011 – Evropska komisija proti Kraljevini Belgiji
   (Zadeva C-265/10) (1)
   
   (Neizpolnitev obveznosti države - Uredba (ES) št. 1907/2006 - Kemikalije - Registracija, evalvacija in avtorizacijia teh kemikalij in njihovo omejevanje - Uredba REACH - Člen 126 - Kazenske sankcije za kršitev določb Uredbe REACH - Neprenos v predpisanem roku)
   2011/C 186/13
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: P. Oliver in M. van Beek, zastopnika)
   
      Tožena stranka: Kraljevina Belgija (zastopnika: T. Materne in L. Van den Broeck, zastopnika)
   
      Predmet
   
   Neizpolnitev obveznosti države – Kršitev člena 126 Uredbe (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, str. 1) – Sankcije, ki se uporabljajo za kršitev Uredbe REACH
   
      Izrek
   
   
               1.
            
            
               Kraljevina Belgija, ker ni sprejela vseh zakonov in drugih predpisov, potrebnih za prenos sankcij, ki se uporabljajo za kršitve Uredbe (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES, ni izpolnila obveznosti iz člena 126 te uredbe.
            
         
               2.
            
            
               Kraljevini Belgiji se naloži plačilo stroškov.
            
         
      (1)  UL C 221, 14.8.2010.